Diari Oficial de la Generalitat Valenciana


Sumari del DOGV 2726, del 11-04-1996 (1996/837876)

ORDRE de 14 de febrer de 1996, de la Conselleria d'Obres Públiques, Urbanisme i Transports, per la qual es convoquen set beques d'informàtica i telecomunicacions.
------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/02/14/(3)/dof/vci/html**

### Dades del document

Número de DOGV
:   2726

Data del DOGV
:   11-04-1996

Secció del DOGV
:   DISPOSICIONS GENERALS

Número del document
:   1996/837876


Data del document
:   14-02-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

ORDRE de 14 de febrer de 1996, de la Conselleria d'Obres Públiques, Urbanisme i Transports, per la qual es convoquen set beques d'informàtica i telecomunicacions.   
Fent ús de les facultats conferides,  
ORDENE  
Article 1. Objecte  
Constitueix l'objecte d'aquesta ordre la convocatòria de set beques per al suport de programació en aplicacions i/o projectes en curs de realització en la Conselleria d'Obres Públiques, Urbanisme i Transports.  
Article 2. Requisits dels sol·licitants  
Podran optar a la beca les persones que acrediten que han aprovat el cinqué curs d'informàtica o telecomunicacions en qualsevol universitat espanyola.  
Article 3. Durada i dotació econòmica  
El període de durada de les beques comprendrà des del començament que s'indique fins l'acabament de l'exercici de 1996, si bé s'estableix la possibilitat d'una pròrroga automàtica pels mesos que resten fins completar l'any de benefici, sempre que la Llei de Pressupostos per a 1997 preveja una línia específica amb aquesta finalitat.  
Les beques estaran dotades amb 120.000 pessetes mensuals cadascuna, amb un import màxim de 1.440.000 pessetes, tenint en compte el període de benefici d'un any.  
Seran finançades a càrrec del pressupost de la Generalitat Valenciana per a l'exercici 1996, aplicació pressupostària 58.10.492.0.671.7, codi de línia 401/000/96.  
Aquesta convocatòria i la concessió de les beques es condicionen a la previsió del crèdit adequat i suficient en els pressupostos esmentats.  
Article 4. Formalització de sol·licituds  
Els candidats hauran de presentar en el Registre General de la Conselleria d'Obres Públiques, Urbanisme i Transports, situat en l'avinguda de Blasco IbáÑez, 50 de València, o en qualsevol de les dependències establertes en l'article 38, paràgraf quart, de la Llei de Règim Jurídic de les Administracions Públiques i del Procediment Administratiu Comú, la documentació següent:  
a) Currículum del qual formaran part les dades personals, fotocòpia del DNI, domicili habitual, data de naixement, telèfon, expedient acadèmic i qualsevol altre document que acredite la possessió d'altres títols o mèrits docents, professionals, coneixement d'idiomes, cursos rebuts, paquets ofimàtics que es coneixen, etc.  
b) Certificat acadèmic acreditatiu dels requisits exigits en l'article segon i de l'expedient acadèmic presentat.  
c) Hauran de fer constar en la sol·licitud "Beques d'informàtica de l'any 1996".  
Article 5. Termini de presentació de sol·licituds  
El termini per al lliurament de sol·licituds serà de vint dies naturals, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana.  
Article 6. Termini de selecció i concessió de beques  
1. La concessió de les set beques es farà per resolució del conseller d'Obres Públiques, Urbanisme i Transports a la vista de la decisió de la comissió avaluadora, que presidirà el secretari general o persona que hi delegue. Formaran part d'aquesta com a vocals dos representants del Servei d'Organització i Informàtica de la Conselleria d'Obres Públiques, Urbanisme i Transports, que seran el tècnic d'organització i el tècnic de sistemes lògics, que farà de secretari.  
La selecció dels becaris la donarà la puntuació obtinguda en el barem, en les condicions de l'article sisé, paràgraf tercer, i que consta dels conceptes següents:  
- Títol acadèmic: fins 2 punts   
- Assignatures específiques: fins 4 punts  
- Coneixement d'eines de desenvolupament: fins 4 punts  
- Coneixements de procediments administratius de l'administració autonòmica fins 4 punts  
2. El jurat es reunirà dins dels 15 dies següents a l'acabament del termini de presentació de sol·licituds i podrà convocar tots els candidats que considere convenient a fi de comprovar, per mitjà d'una prova escrita o una entrevista, els punts referents als mèrits adduïts que es consideren d'interés.  
3. La resolució del conseller d'Obres Públiques, Urbanisme i Transports per la qual s'atorguen les set beques es publicarà en el Diari Oficial de la Generalitat Valenciana. Amb aquesta resolució s'adjuntarà una borsa constituïda pels aspirants que no resulten adjudicataris de les beques, ordenats per ordre de puntuació, per a cobrir les vacants que puguen sorgir durant el període de gaudi, sempre que coincidesquen les característiques de la beca vacant i la titulació requerida amb les dels candidats de la borsa de reserva.  
El conseller d'Obres Públiques, Urbanisme i Transports es reserva la facultat d'interpretar el contingut d'aquesta convocatòria de beques i de la llista de reserva de becaris.  
4. La condició de becari no generarà en cap moment cap relació laboral amb la Generalitat Valenciana.  
5. La condició d'integrant de la borsa de reserva de becaris d'informàtica no generarà en cap moment cap relació laboral amb la Generalitat Valenciana, ni cap compromís d'accedir en qualsevol moment a la condició de becari.  
Per a accedir a la condició de becari, caldrà que hi haja una resolució del conseller d'Obres Públiques, Urbanisme i Transports que adjudique la beca a favor seu. Aquesta resolució es publicarà també en el Diari Oficial de la Generalitat Valenciana.  
Article 7. Obligacions dels becaris  
1. Les beques concedides són incompatibles amb qualsevol altra beca o ajuda, així com amb el desenvolupament d'una activitat laboral regular. La infracció d'aquesta regla autoritzarà la Conselleria d'Obres Públiques, Urbanisme i Transports a cancel·lar el benefici de la beca.  
2. Els becaris, una vegada reben la notificació d'haver estat seleccionats per a una beca, estaran obligats a tenir una dedicació a les activitats objecte d'aquesta de 35 hores setmanals, que hauran de ser realitzades sota la supervisió del personal que es designe amb aquesta finalitat del Servei d'Organització i Informàtica de la Conselleria d'Obres Públiques, Urbanisme i Transports.  
3. Els becaris hauran de presentar la documentació adequada que acredite que tenen cobertura sanitària (assegurança escolar, pòlissa privada, etc.)  
Al final del període de la beca, el becari haurà d'elaborar una memòria de les activitats dutes a terme.  
La Conselleria d'Obres Públiques, Urbanisme i Transports s'encarregarà d'ordenar les activitats dels becaris, així com de resoldre les incidències que hi haja durant el període de gaudi de les beques.  
La Conselleria d'Obres Públiques, Urbanisme i Transports podrà deixar sense efecte les beques, si els becaris incompleixen les obligacions.  
Article 8. Forma de pagament  
Les beques, en la quantia determinada en l'article tercer, es pagaran als becaris mensualment, amb l'informe favorable previ del Servei d'Organització i Informàtica.  
El termini màxim per a resoldre les sol·licituds serà de sis mesos des de la data de publicació en el Diari Oficial de la Generalitat Valenciana. Una vegada haja transcorregut aquest i davant de la falta de resolució expressa es consideraran desestimades totes les sol·licituds.  
Contra aquesta ordre, que posa fi a la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació d'aquesta ordre en el Diari Oficial de la Generalitat Valenciana.  
Per a la interposició d'aquest recurs és requisit imprescindible que, prèviament, el recurrent en comunique a aquest òrgan la interposició. Tot això de conformitat amb el que estableixen els articles 57.2 f) i 58 de la Llei Reguladora de la Jurisdicció Contenciosa Administrativa, de 27 de desembre de 1956; l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això sense perjudici que es puga interposar qualsevol altre recurs que s'estime oportú.  
En virtut de les facultats que em confereix l'article 35 de la Llei 5/1983, de 30 de desembre, de Govern Valencià, resolc aprovar la convocatòria para la concessió de set beques per a llicenciats en Informàtica o Telecomunicacions.  
València, 14 de febrer de 1996.  
El conseller d'Obres Públiques, Urbanisme i Transports,  
LUIS FERNANDO CARTAGENA TRAVESEDO


Còpia Permalink ELI